Deg umaṭṭaf n lwilaya n Tubiret s umata deg tzeqqa tatwilit yal ass yettili umatwil d amesnawal isemras snat n tutlayin tunṣibin n tmurt n Lezzayer i tegnatin yecban tigi. Ma deg tegnatin anda ara yili (inebgi d aɛerbawal, aneɣmas neɣ amseḍran d aqbayli amseflid i dyessawalen d aqbayli) neɣ (aneɣmas neɣ amseḍran d yinebgi d leqbayel amseflid i dyesawalen d aɛarbawal) di tegnatin-agi amseḍran neɣ aneɣmas yessaxlaḍ ger snat n tutlayin (Tutlayt taɛrabt d tutlayt taqbaylit) imi yella d amesnawal isemras tutlayin-agi i snat iwakken ad yerr tiririt i inebgi-s wa ad yessefhem inebgi-s ayen bɣan imsefliden; asexleḍ-agi d unadi n tsuqilt i xedmen ineɣmasen d imseḍranen d iɛarbawalen neɣ d leqbayel yella-d iwakken ad awḍen ɣer yiswi-nsen agejdan i yellan d taywalet gar-asen xas mgaradent tutlayin-nsen wa d asɛedi n yizen d uṣiweḍ n yisallen i yemsefliden akken tebɣu tili tmeslayt-nsen imi amaṭṭaf ixeddem i lmendad n ugdud .